## **4. Kritérium K3 – Náklady na prevádzku**

4.1. Špecifikácia Kritéria K3

4.1.1. Cieľom tohto kritéria je navrhnúť konštrukcie, ktorá budú redukovať prevádzkové náklady. Stanovenie prevádzkových nákladov bude spracované na základe predpokladaných nákladov v priebehu životného cyklu mosta rátané podľa typu nosnej konštrukcie a ceny mosta.

4.1.2. Uchádzač vyplní Návrh na plnenie kritérií - Kritérium K3“, ktorý tvorí Prílohu A3.2 týchto súťažných podkladov.

4.2. Spôsob hodnotenia Kritéria K3

|  |  |
| --- | --- |
| Typ nosnej konštrukcie mosta | Koeficient nákladu na prevádzku mosta |
|  | Cm |
|  | % |
| Monolitická betónová konštrukcia, konštrukcia z prefabrikovaných dielcov alebo ich kombinácia - nepredopnutá | 49% |
| Monolitická betónová konštrukcia, konštrukcia z prefabrikovaných dielcov alebo ich kombinácia - predopnutá | 50% |
| Spriahnutá oceľobetónová nosná konštrukcia | 64% |
| Oceľová konštrukcia | 79% |

Koeficienty nákladov na prevádzku mosta boli stanovené na základe množstva finančných prostriedkov vynaložených na prevádzkovanie mostov jednotlivých typov nosnej konštrukcie v priebehu životného cyklu stavebného diela. V nákladoch na prevádzkovanie sú zahrnuté náklady na rekonštrukcie mostov, prehliadky mostov, obnovu náterov, výmenu ríms atd.

4.3. Spôsob výpočtu bodov Kritéria K3

**K3,1 = Ank,i x Cm x 1240**

K3,1 Náklady na prevádzku podľa ponuky uchádzača

Ank,i Plocha nosnej konštrukcie mosta (m2)

Cm Koeficient nákladu na prevádzku mosta

1240 vyjadruje predpokladanú jednotkovú cenu metra štvorcového nosnej konštrukcie

Maximálny počet bodov sa pridelí ponuke uchádzača s najnižšími nákladmi na prevádzku vyjadrenou v EUR bez DPH a pri ostatných ponukách sa určí úmerou. Pridelenie bodov za Kritérium K3 (náklady na prevádzku v EUR) sa vypočíta ako podiel najnižších navrhovaných nákladov na prevádzku a navrhovaných nákladov na prevádzku v EUR bez DPH príslušnej vyhodnocovanej ponuky, vynásobený maximálnym počtom bodov za Kritérium K3 a následným uplatnením hodnoty váhového kritéria - 5% (Váhové kritérium). Výsledný počet bodov sa zaokrúhli na 2 desatinné miesta.

**K3i = ((Kmin / Ki ) x 100) x 5%**

pričom:

K3i - Počet bodov, ktorý získa ponuka vyhodnocovaného uchádzača po uplatnení daného vzorca

Kmin – Najnižšie navrhované náklady na prevádzku

Ki – Navrhované náklady na prevádzku vyhodnocovaného uchádzača (K3,1)

100 - Maximálny počet bodov stanovený pre Kritérium K3 (pred zvážením)

5% - Váha Kritéria K3 vyjadrená v %